বিষ্বকসেন
বিষ্ব্বক্সেন (সংস্কৃত: विष्वक्सेन) বা বিষ্বকসেন, হিন্দু দেবতা বিষ্ণুর সেনাধিপতি, বৈকুণ্ঠ নামক স্বর্গীয় আবাসের দ্বাররক্ষক এবং বৈকুণ্ঠধামের সেনাধ্যক্ষ হিসাবে কর্তব্য পালন করে বিষ্ণুর সেবা করেন। তন্ত্রানুযায়ী, বিষ্বকসেনকে বৈখানস ও শ্রী বৈষ্ণবধর্ম সম্প্রদায়ের কোনো আচার বা অনুষ্ঠানের আগে পূজা করা হয়। তিনি বৈখানস ও পঞ্চরাত্র মন্দির ঐতিহ্যে গুরুত্বপূর্ণ স্থান অধিকার করে আছেন। সেখানে মন্দির উৎসবগুলি প্রায়শই তার পূজা এবং শোভাযাত্রার মাধ্যমে শুরু হয়৷